《壬申春寓旧馆偃山房有感而作》
宋代·释行海

旧馆迟留春欲暮，小山林石带平原。
自怜萍迹随流水，每到花时感故园。
鸟啄雨墙红落杏，蝶翻风砌绿抽萱。
十年未遂东归计，白发慈亲独倚门。

作者简介：释行海（一二二四～？）（生年据本集卷上《癸酉春侨居无为寺归云阁以十五游方今五十为题信笔十首》推算），号雪岑，剡（今浙江嵊县）人（同上书《归剡》）。早年出家，十五岁游方，度宗咸淳三年（一二六七）住嘉兴先福寺。有诗三千馀首，林希逸选取其中近体二百馀首为《雪岑和尚续集》二卷。事见本集林希逸跋。　释行海诗，以《雪岑和尚续集》抄本为底本，校以日本宽文五年（一六六五）刻本。